open-index/open-wikipedia-markdown huggingface dataset:
శ్రీ పాద వల్లభాచార్యుడు

**శ్రీ పాద వల్లభాచార్యులూ** (1479-1531) భక్తి తత్త్వజ్ఞుడు. భారత దేశంలోని శుద్ధ అద్వైతాన్ని పాటించే పుష్టి మతాన్ని స్థాపించాడు. ఇతడు వైష్ణవ మత ఆచార్యుడు. జన్మతః తెలుగు వైదికుల కులంలో పుట్టాడు.
## బాల్యం
శుద్ధాద్వైతి అయిన వల్లభాచార్యుడు 1479 లో కంకరవ గ్రామంలో లక్ష్మణభట్టు, ఎలమగర దంపతులకు రెండవ కుమారునిగా జన్మించాడు. వారిది వైష్ణవ పండిత వంశం, వైదిక నిష్ఠా కుటుంబం. వల్లభుని బాల్యం, విద్యాభ్యాసం కాశీలో గడిచాయి. యుక్తవయసు వచ్చేసరికే వేదవేదాంగాలు, వివిధ శాస్త్రాలు, అష్టాదశ పురాణాలు పఠించాడు.
## దేశాటనం
పెద్దవాడైన తర్వాత వైష్ణవమత వ్యాప్తిని జీవిత లక్ష్యంగా పెట్టుకున్నాడు. దేశమంతా పెక్కుసార్లు తిరిగి, వివిధ ప్రదేశాలలో వివిధ మతస్థులతో వాదోపవాదాలు జరిపి తన మతానికి మళ్ళించాడు. కృష్ణదేవరాయల పరిపాలనా కాలంలో ఆంధ్రప్రాంతమైన విజయనగరం వచ్చి రాజాస్థానంలోని శైవులను వాదంలో ఓడించాడు. అక్కడినుండి ఉత్తరాభిముఖంగా ప్రయాణించి ఉజ్జయిని, ప్రయాగ, కాశీ, హరిద్వార్, బదరీనాథ్, కేదార్‌నాథ్ మొదలైన పుణ్యస్థలాలను దర్శించి, చివరికి మథురవద్ద బృందావనంలో కొంతకాలం నివసించాడు. 

ఒకనాడు వల్లభునికి శ్రీకృష్ణుడు కలలో కనపడి, సమీపంలోని గోవర్ధనగిరిపై ఒకచోట శ్రీనాథ విగ్రహం కలదని, దాన్ని త్రవ్వితీసి ఆలయం నిర్మించి ప్రతిష్ఠించి, పూజాదికాలు జరిగేటట్టు చేయమని ఆజ్ఞాపించాడు. ఆ విధంగానే అక్కడ వల్లభాచార్యుడు 1520లో శ్రీనాథాలయం నిర్మించాడు. అందుకే వల్లభుని మతాన్ని శ్రీనాథ మతం అంటారు. మథురనుంచి తిరిగి కాశీ చేరుకుని అక్కడ స్థిరపడ్డాడు. 
## రచనలు
బాదరాయణ బ్రహ్మసూత్రాలకు అణుభాష్యం, జైమిని పూర్వమీమాంసా సూత్రాలకు భాష్యాన్ని రచించాడు. భాగవత దశమ స్కంధానికి సుబోధిని అనే వ్యాఖ్యాన గ్రంథాన్ని రచించాడు.
* తెలుగువారికి బాగా పరిచయమున్న మధురాష్టకం ఇతడు రచించినదే.
## శుద్ధాద్వైతం
శంకరాచార్యుని సిద్ధాంతాలతో వల్లభుడు విభేదించాడు. పరబ్రహ్మమును మాయ ఆవరించి మరుగుపరుస్తుందన్న వాదాన్ని తిరస్కరించాడు. ఎందుకంటే ఈ వాదంలో మాయ ద్వితీయతత్త్వం అయింది. కాబట్టి అది అద్వైతానికి విరుద్ధం. మాయావృతం కాని పరబ్రహ్మమే పరమసత్యమని ప్రతిపాదించడు. మాయావాదాన్ని తిరస్కరించడంవలన అతని వాదానికి శుద్ధాద్వైతమనే పేరు వచ్చింది.
## తత్త్వచింతన
పరమాత్మ సచ్చిదానంద స్వరూపం కాగా, జీవుడు సత్‌చిత్ రూపం మాత్రమే. అతడినుంచి ఈశ్వరుడు ఆనందాన్ని మరుగుపరిచాడు. అందుచేతనే జీవుడు అజ్ఞానవశుడై, సంసారబద్ధుడై దుఃఖితుడవుతున్నాడు. ఇక జడ జగత్తు సద్రూపం మాత్రమే. దాని నుంచి ఈశ్వరుడు తన చిత్, ఆనంద లక్షణాలను మరుగుపరిచాడు. అయినప్పటికీ పరమాత్మనుంచి పరణమించినవైనందున జీవాత్మలు, జగత్తు పరమాత్మతో తాదాత్మ్యం కలిగినవే.

## నిర్యాణం
వల్లభాచార్యుడు 1531లో నిర్యాణం చెందాడు.

## మూలాలు

## ఇతర లింకులు
* Pustimarg Sahitya by Mota Mandir Mumbai
*Mahaprabhu Vallabhacharya
*Shri Vallabhacharya and His Life
*Vaishnav Parivar: A informative portal about Pushtimarg, Vaishnavism
*Jeevan Charitra Of Vallabhacharya in the form of a patrika
*Vallabha Acharya
*Brief sketch of Vallabhacharya
*The life of Vallabhacharya

వర్గం:1479 జననాలు
వర్గం:1531 మరణాలు
వర్గం:తత్వవేత్తలు
వర్గం:వైష్ణవ మతం
వర్గం:హిందూమతం
వర్గం:భారత తపాలా బిళ్ళపై ఉన్న ప్రముఖులు
పల్లెర్ల హనుమంతరావు

**పల్లెర్ల హనుమంతరావు, ** తెలంగాణ రాష్ట్రానికి చెందిన స్వాతంత్ర్య సమరయోధుడు, నిరంకుశ నిజాం వ్యతిరేక ఉద్యమకారుడు. భారత జాతీయ కాంగ్రెస్ పార్టీ తరపున 1957 నుండి 1967 వరకు మెదక్ లోక్‌సభ నియోజకవర్గం నుండి ఎంపీగా ప్రాతినిధ్యం వహించాడు.

## జననం, విద్య
హనుమంతరావు 1909, సెప్టెంబరు 17న మహబూబ్ నగర్ జిల్లాలో జన్మించాడు. తండ్రిపేరు శివరాంరావు. హనుమంతరావు ఉస్మానియా విశ్వవిద్యాలయం నుండి న్యాయవిద్యను అభ్యసించి మహబూబ్ నగర్‌లో న్యాయవాద వృత్తిని చేపట్టాడు.

## వ్యక్తిగత జీవితం
హనుమంతరావుకు 1924లో సరస్వతీ దేవితో వివాహం జరిగింది. వారికి ఇద్దరు కుమారులు, నలుగురు కుమార్తెలు.

## ఉద్యమ జీవితం
ఆ తర్వాత బూర్గుల రామకృష్ణారావు, మాడపాటి హనుమంతరావు తదితర ప్రముఖులతో కలిసి ఉద్యమాలలో చురుగ్గా పాల్గొన్నాడు. మహబూబ్ నగర్‌లో జరిగే అన్ని ఉద్యమాలకు ఇతను నాయకత్వం వహించాడు.మహబూబ్ నగర్ జిల్లాలో ఆంధ్రమహాసభను పటిష్ఠం చేయడమే కాకుండా గ్రామగ్రామాన గ్రంథాలయాలు స్థాపించడానికి కృషిచేశాడు. 1947-48లో నిరంకుశ నిజామ్ పాలనకు, దాష్టీక రజాకార్ల ఆగడాలకు వ్యతిరేకంగా ఉద్యమం చేసి జైలుకు వెళ్ళాడు. హైదరాబాదు సంస్థానం భారత యూనియన్‌లో కలిసిన పిమ్మట 1948, సెప్టెంబరు 19న ఇతను జైలు నుంచి విడుదలైనాడు.మహబూబ్ నగర్ విద్య సమితిని స్థాపించి విద్యావ్యాప్తికి కృషిచేశారు.1942 లో గాంధీ ప్రారంభించిన వ్యక్తి సత్యాగ్రహాన్ని పాలమూరులో చేపట్టి అరెస్ట్ అయ్యారు.

## రాజకీయ నేపథ్యం
1952లో జరిగిన తొలి శాసనసభ ఎన్నికలలో మహబూబ్‌నగర్ శాసనసభ నియోజకవర్గం నుంచి హైదరాబాదు రాష్ట్ర శాసనసభకు ఎన్నికైనాడు. అప్పుడే బూర్గుల రామకృష్ణారావు మంత్రివర్గంలో 1954 ఫిబ్రవరి నుండి 1956 సెప్టెంబరు వరకు డిప్యూటీ మినిస్టర్ ఆఫ్ రెవెన్యూ మంత్రిగా స్థానం కూడా పొందినాడు. ఇతన్ని మహబూబ్ నగర్ గాంధీ అని పట్టణ ప్రజలు అప్యాయంగా పిలిచేవారు. భారత జాతీయ కాంగ్రెస్ పార్టీ తరపున 1957 నుండి 1967 వరకు రెండుసార్లు మెదక్ లోక్‌సభ నియోజకవర్గం నుండి ఎంపీగా లోక్‌సభకు ఎన్నికయ్యాడు.

## గుర్తింపులు
250x250px|thumb|పల్లెర్ల హన్మంతరావు విగ్రహం
2009 మార్చిలో పల్లెర్ల హనుమంతరావు శతజయంతి సందర్భంగా మహబూబ్‌నగర్ పట్టణంలో ప్రభుత్వ జూనియర్ కళాశాల కూడలిలో ఆయన విగ్రహాన్ని ఆవిష్కరించబడింది.
## మూలాలు

## వెలుపలి లంకెలు

వర్గం:1909 జననాలు
వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:తెలంగాణ విమోచనోద్యమంలో పాల్గొన్న వ్యక్తులు
వర్గం:మహబూబ్ నగర్ జిల్లా నుండి ఎన్నికైన హైదరాబాదు రాష్ట్ర శాసన సభ్యులు
వర్గం:మహబూబ్ నగర్ జిల్లాకు చెందిన హైదరాబాదు రాష్ట్ర మంత్రులు
వర్గం:మహబూబ్ నగర్ జిల్లా రాజకీయ నాయకులు
జవహర్ నవోదయ విద్యాలయం, పాలేరు

thumb|జవహర్ నవోదయ విద్యాలయం సిల్వర్ జూబ్లీ ఉత్సవాల లోగో
**జవహర్ నవోదయ విద్యాలయం, పాలేరు** ఖమ్మం జిల్లాలో వెనుకబడిన తరగతుల వారికి ఉన్నత విద్య అందించటం కోసం భారత ప్రభుత్వంచే నిర్వహించబడుతున్న జవహర్ నవోదయ విద్యాలయం.దీనిని పాలేరులో 1987 సంవత్సరంలో స్థాపించారు .

## ప్రవేశ విధానం
ప్రతి సంవత్సరం 6వ తరగతికి 80 మంది విద్యార్థులను తీసుకుంటారు.ప్రతి సంవత్సరం సుమారు 6000 దరఖాస్తులు వస్తాయి, ప్రవేశ పరీక్ష ద్వారా ఎంపిక విధానం కొనసాగుతుంది.
### విద్య
# 6వ తరగతి నుంచి 12 వ తరగతి వరకు ఉచిత ఉద్యతో పాటుగా, ఉచిత వసతి కూడా ఉంది.
#6వ తరగతి నుంచి 7 వతరగతి వరకు తెలుగు, ఇంగ్లీష్ మాధ్యమాలలో బోధన ఉంటుంది.
#8వ తరగతి నుంచి 12 వ తరగతి వరకు సి.బి.యస్.ఈ సిలబస్ ఉంటుంది.
### వసతి
#ఇక్కడ వసతి పూర్తిగా ఉచితం.
#అబ్బాయి లకు ఆమ్మాయిలకు విడివిడి వసతి ఉంది.
#విడి విడి బొజనం చేసే సదుపాయం ఉంది.
#6నుంచి 8వరకు విద్యార్థులు ఒకదగ్గర, 9నుంచి 12 వతరగతి వరకు ఒక గుంపుగా హాస్టల్ లో ఉంటారు.
#నెల నెల ఉచితంగా సబ్బులు,పేస్టు, కొబ్బరినూనె ఇస్తారు.
#ప్రతి సంవస్తరం స్కూల్ యూనిఫాం ఇస్తారు.

## పూర్వ విద్యార్ధులు

ప్రతి సంవత్సరం డిశంబరు నెల మొదటి ఆదివారం రోజున పూర్వ విద్యార్థుల రోజుగా జరుపబడుతుంది, ఈ రోజున పూర్వ విద్యార్థులు వచ్చి వారి అనుభవాలు,సలహాలు ప్రస్తుత విద్యార్థులకు ఇస్తారు మరియూ తొటివారిని కలుసుకొవడానికి కుడా ఉపయొగకరంగా ఉంటుంది.

### చిత్తు నొటు

ఖమ్మం జిల్లాలో ఉన్న మొదటి నవొదయ విద్యాలయం, ప్రస్తుతం  ఖమ్మం జిల్లాలో రెండు నవొదయవిద్యాలయాలున్నాయి . ఇది భారత ప్రభుత్వం చే హ్యూమన్ రిసొర్స్ వారు ఏర్పాటు చేశారు . పాలేరులో సుమారు 50 ఎకరాలలో నిర్మించబడింది.
ఈ విద్యాలయంలో 6 వ తరగతి నుంచి, +2 వరకు ఉచిత విద్యని బొదిస్తున్నారు. 
6 వ తరగతిలో ప్రారంభమైయ్యే ప్రవేశ నియామకాలలో 80 మంది విద్యార్థులను తీసుకుంటారు ఇది రిజర్వేషన్ల ఆధారంగా ఉంటుంది .
విద్య బొధన 7వ తరగతివరకు తెలుగు, ఆంగ్ల మాంద్యలో ఉంటుంది, 8వ తరగతి నుంచి ఆంగ్ల మాంద్యం తప్పనిసరి, సి.బి.యస్.యిలో ఉంటుంది.
అమ్మాయి లకు అబ్బాయి లకు వేరు వేరుగా వసతి సొకర్యం ఉంది .

### బయటి లింకులు
# అధికారిక వెబ్ సైట్.
# ఖమ్మం జెన్వీ బ్లాగు. 

### సంప్రదించుటకు
ప్రిన్సిపాల్: 08742-273025

వర్గం:విద్యాలయాలు
వర్గం:1987 స్థాపితాలు
జన్మస్థానం

thumb|శ్రీకృష్ణ జన్మస్థానం 

**జన్మస్థలం** లేదా **జన్మస్థానం** ఒక వ్యక్తి జన్మించిన ప్రదేశం. ఇది వ్యక్తులకే పరిమితం కాకుండా నదులకు కూడా వర్తిస్తుంది. ఇది వ్యక్తి యొక్క పేరు (Name), పుట్టిన తేదీ (Date of birth) మొదలైన వివరాలతో ధృవీకరణ పత్రంలో పొందుపరచాల్సిన అంశం. ఇది జాతీయత (Nationality) ని నిర్ణయిస్తుంది. 

మానవజాతి మొత్తం అంతా జన్మించినది తల్లి యోని నుండే అనేది నిజం

ఒక వేళ పుట్టినది హాస్పిటల్ లో అయితే ఆ హాస్పిటల్ ఉన్న ఊరు ఆ వ్యక్తి యొక్క జన్మస్థానం అవుతుంది. భారతదేశంలో ఆ ప్రదేశంలోని గ్రామ పంచాయితీ, పురపాలక సంఘం, కార్పొరేషన్ అధికారుల నుండి హాస్పిటల్ నిర్వహకులు నేరుగా సంప్రదించి ధృవీకరణ పత్రాలు తీసుకొనే అవకాశం ఉన్నది.

జన్మస్థానాన్ని నమోదు (Registration) చేసుకొని జన్మ ధృవీకరణపత్రం (Birth Certificate) తీసుకోవడం తప్పనిసరి.

## నదులు
* గంగోత్రి - గంగా నది జన్మస్థానం
* నాసిక్ - గోదావరి నది జన్మస్థానం
* యమునోత్రి - యమునా నది జన్మస్థానం
ఆడతనం

[upright|thumb|The symbol of the Roman goddess [Venus (mythology)|Venus is often used to represent the female sex.]]
**ఆడ** జీవుల యొక్క లింగము. దీనికి వ్యతిరేక పదం **[[మగ]]**.

## భాషా విశేషాలు
ఆడ [ āḍa ] āḍa. తెలుగు corrupted from **ఆడు**] adj. Female. ఆడగుంపు a mob of women. ఆడకండ్లదానను I am a timid woman ఆడకూతురు a woman. ఆడతనము āḍa-tanamu. n. Womanishness, weakness. ఆడది āḍadi. A woman; plural ఆడవాండ్లు or ఆడవాండ్రు; ఆడపడుచు āḍa-paduṭsu. A girl, a young woman. ఆడపాప āḍa-pāpa. Girl. A lady in waiting, a handmaid. ఆడమనిషి āḍa-manishi. A woman.

**[[ఆడంగి]]** [ āḍaṅgi ] or ఆణంగి āḍangi. [Tel.] n. A female. (Usually in the plural alone) ఆడంగులు, or ఆణంగులు women. ఆడంగి మాటలు language fit for a woman. ఆడంగిలేకి a girlish fop.

## ఆడ లక్షణాలు
ఆడ క్షీరదాలలో ప్రస్ఫుటంగా కనిపించే లక్షణం క్షీర గ్రంధులు.
వీరి ప్రతి కణంలో రెండు "X క్రోమోసోములు" ఉంటాయి. లైంగిక ప్రత్యుత్పత్తి జరిపే జీవులలో స్త్రీ బీజకణం ఉత్పత్తి అయి అవి పురుష బీజకణంలో కలిసి జాతిని అభివృద్ధి చేసుకుంటాయి.

## ఇవి కూడా చూడండి

* ఆడపిల్ల
* స్త్రీ
* ఆడపడుచు

వర్గం:జీవులు
చంద్రశేఖర అష్టకం

## [[శివుడు|చంద్రశేఖర]] అష్టకం
thumb|440x440px

:చంద్రశేఖర చంద్రశేఖర చంద్రశేఖర పాహిమామ్ |
:చంద్రశేఖర చంద్రశేఖర చంద్రశేఖర రక్షమామ్ || 1 ||

:రత్నసానుశరాసనం రజతాద్రిశృంగనికేతనం
:శింజినీకృతపన్నగేశ్వరమచ్యుతానలసాయకమ్ |
:క్షిప్రదగ్ధపురత్రయం త్రిదివాలయైరభివందితం
:చంద్రశేఖరమాశ్రయే మమ కిం కరిష్యతి వై యమః || 2 ||

:పంచపాదపపుష్పగంధపదాంబుజద్వయశోభితం
:ఫాలలోచనజాతపావకదగ్ధమన్మథవిగ్రహమ్ |
:భస్మదిగ్ధకళేబరం భవనాశనం భవమవ్యయం
:చంద్రశేఖరమాశ్రయే మమ కిం కరిష్యతి వై యమః || 3 ||

:మత్తవారణముఖ్యచర్మకృతోత్తరీయమనోహరం
:పంకజాసనపద్మలోచనపుజితాంఘ్రిసరోరుహమ్ |
:దేవసింధుతరంగసీకర సిక్తశుభ్రజటాధరం
:చంద్రశేఖరమాశ్రయే మమ కిం కరిష్యతి వై యమః || 4 ||

:యక్షరాజసఖం భగాక్షహరం భుజంగవిభూషణం
:శైలరాజసుతా పరిష్కృత చారువామకలేబరమ్ |
:క్ష్వేడనీలగళం పరశ్వధధారిణం మృగధారిణం
:చంద్రశేఖరమాశ్రయే మమ కిం కరిష్యతి వై యమః || 5 ||

:కుండలీకృతకుండలేశ్వరకుండలం వృషవాహనం
:నారదాదిమునీశ్వరస్తుతవైభవం భువనేశ్వరమ్ |
:అంధకాంతకమాశ్రితామరపాదపం శమనాంతకం
:చంద్రశేఖరమాశ్రయే మమ కిం కరిష్యతి వై యమః || 6 ||

:భేషజం భవరోగిణామఖిలాపదామపహారిణం
:దక్షయజ్ఞవినాశనం త్రిగుణాత్మకం త్రివిలోచనమ్ |
:భుక్తిముక్తఫలప్రదం సకలాఘసంఘనిబర్హణం
:చంద్రశేఖరమాశ్రయే మమ కిం కరిష్యతి వై యమః || 7 ||

:భక్తవత్సలమర్చితం నిధిమక్షయం హరిదంబరం
:సర్వభూతపతిం పరాత్పరమప్రమేయమనుత్తమమ్ |
:సోమవారుణ భూహుతాశనసోమపానిఖిలాకృతిం
:చంద్రశేఖరమాశ్రయే మమ కిం కరిష్యతి వై యమః || 8 ||

:విశ్వసృష్టివిధాయినం పునరేవపాలనతత్పరం
:సంహరంతమపి ప్రపంచమశేషలోకనివాసినమ్ |
:క్రిడయంతమహర్నిశం గణనాథయూథసమన్వితం
:చంద్రశేఖరమాశ్రయే మమ కిం కరిష్యతి వై యమః || 9 ||

:మృత్యుభీతమృకండుసూనుకృతస్తవం శివసన్నిధౌ
:యత్ర కుత్ర చ యః పఠేన్నహి తస్య మృత్యుభయం భవేత్ |
:పూర్ణమాయురరోగితామఖిలార్థ సంపదమాదరం
:చంద్రశేఖర ఏవ తస్య దదాతి ముక్తిమయత్నతః || 10 ||

వర్గం:స్తోత్రములు
హీరో మోటోకార్ప్

**హీరో మోటోకార్ప్**, హీరో హోండాగా స్థాపించబడిన మోటార్ సైకిల్ తయారీ సంస్థ. ఇది భారతదేశంలో మొదటి స్థానంలో ఉన్న ద్విచక్రవాహన తయారీ కంపెనీ. 1984 లో హీరో సైకిల్స్‌కు చెందిన ఓం ప్రకాష్‌ ముంజల్‌ జపానుకు చెందిన హోండా కంపెనీతో కలిసి హీరోహోండాను స్థాపించారు. 2010 లో హీరో సంస్థ హోండాకు చెందిన షేర్లను కొనివేయడంతొ ఈ సంస్థ హీరో మోటోకార్ప్ గా రూపాంతరం చెందింది.
## హీరో మోటోకార్ప్ విదా
హీరో మోటోకార్ప్ బ్రాండ్ క్రింద ఎలక్ట్రిక్ ద్విచక్ర వాహనాలను విడుదల చేయకూడదని కుటుంబాల మధ్య జరిగిన ఒప్పందం కారణంగా, విడా మొబిలిటీ అనే కొత్త బ్రాండ్ ప్రారంభించబడింది మరియు మొదటి హీరో విడా V1 ప్రో ఇ-స్కూటర్‌ను విడుదల చేసింది.

## ఇవి కూడా చూడండి

## బయటి లింకులు

## మూలాలు


వర్గం:వాహనాలు
వర్గం:భారతీయ సంస్థలు
వర్గం:రవాణా సంస్థలు
కొమర్రాజు అచ్చమాంబ

**కొమర్రాజు అచ్చమాంబ** (1906-1964) ప్రముఖ వైద్యురాలు, న్యాయవాది, రాజకీయ నాయకురాలు, మాజీ పార్లమెంటు సభ్యురాలు. స్త్రీల ఆరోగ్య సమస్యల గురించి విశేష కృషి చేసింది. విద్యార్థి దశనుండి అనేక జాతీయోద్యమాలలో పాలు పంచుకున్నది. ఆవిడ కొమర్రాజు లక్ష్మణరావు పుత్రిక.

## జీవిత విశేషాలు
అచ్చమాంబ చరిత్రకారుడు కొమర్రాజు వేంకట లక్ష్మణరావు, కోటమాంబ దంపతులకు 1906, సెప్టెంబరు 6న గుంటూరులో జన్మించింది. విద్యార్థి దశనుండే జాతీయోద్యమ కార్యక్రమాలలో పాల్గొన్నది. 1940లో ఈమెకు వి. వెంకటరామశాస్త్రితో వివాహమైంది. దంపతులకు టాన్యా అనే ఒక కుమార్తె జన్మించింది. 2006 లో, ఈమె శతజయంతి ఉత్సవాలను హైదరాబాదులో జరుపుకున్నారు.

## రాజకీయ జీవితం
1924 లో కాకినాడలో జరిగిన భారత జాతీయ కాంగ్రెసు సమావేశాలలో బాలికా సేవాదళానికి నాయకురాలిగా పనిచేసింది. 1928 లో మద్రాసు నగరంలో సైమన్ కమీషన్‌కు నిరసనగా నల్ల జెండాల ప్రదర్శనకు నాయకత్వం వహించింది. 1943 నుండి 1948 వరకు భారతీయ కమ్యూనిస్టు పార్టీ సభ్యురాలిగా ఉన్న అచ్చమాంబ, 1948లో సైద్ధాంతిక విభేదాల వలన కమ్యూనిస్టు పార్టీకి రాజీనామా చేసి భారత జాతీయ కాంగ్రెసులో చేరింది. 1957 లో కాంగ్రెసు పార్టీ అభ్యర్థిగా విజయవాడ నియోజకవర్గం నుండి రెండవ లోకసభకు ఎన్నికయ్యింది.

## రచనలు
అచ్చమాంబ సాంప్రదాయకంగా పిల్లల పెంపకంలో వస్తున్న అపోహలను, మూఢనమ్మకాలను తొలగించడానికి ఉద్దేశించి తెలుగులో *ప్రసూతి – శిశుపోషణ* అన్న పుస్తకాన్ని వ్రాసింది. ఈమె 1946 లో ఆంధ్ర మహిళా సంఘం ఆధ్వర్యంలో ప్రారంభమైన "మహిళ" అనే స్త్రీల కొరకు ఉద్దేశించబడిన మాసపత్రికకు సంపాదకత్వం వహించింది. అయితే ఇది కొన్ని సంవత్సరాలు మాత్రమే వెలువడింది. 

ఓల్గా అచ్చమాంబ జీవితాన్ని అధారం చేసుకొని *గమనమే గమ్యం* అనే నవల రచించింది. ఇది తెలుగులో 2016లో ప్రచురించబడింది. ఆంగ్లంలోకి *ది సిక్ల్ & ది స్కాల్పెల్*  అనే శీర్షికతో అనువదించబడింది. 

## మూలాలు

వర్గం:1906 జననాలు
వర్గం:1964 మరణాలు
వర్గం:తెలుగువారిలో వైద్యులు
వర్గం:2వ లోక్‌సభ సభ్యులు
వర్గం:గుంటూరు జిల్లా వైద్యులు
వర్గం:కృష్ణా జిల్లా నుండి ఎన్నికైన మహిళా లోక్‌సభ సభ్యులు
వర్గం:కృష్ణా జిల్లా మహిళా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:మహిళా కమ్యూనిస్టు నాయకులు
వర్గం:స్త్రీవాదులు
వర్గం:స్త్రీవాద రచయితలు
నమలడం

**నమలడం** (**Mastication** or **Chewing**) జీర్ణ ప్రక్రియలో మొదటి భాగం.

నమిలేటప్పుడు ఆహార పదార్ధాలు పండ్ల మధ్యన పడి చిన్నవిగా చేయబడతాయి. అందువలన జీర్ణద్రవాలలోని ఎంజైమ్లు బాగా పనిచేసి ఆహారాన్ని సులభంగా జీర్ణించుకోవడానికి ఉపయోగపడతాయి. ఈ ప్రక్రియలో నాలుక, బుగ్గలు సహకరిస్తాయి. నమలడం పూర్తయేసరికి ఆహారం మెత్తగా మారి లాలాజలంతో కలిసి ముద్దలాగా తయారౌతుంది. కార్బోహైడ్రేట్లు కొంతవరకు జీర్ణించబడతాయి. ఆ తర్వాత అన్నవాహిక ద్వారా జీర్ణకోశాన్ని చేరుకుంటుంది.

కొంతమంది తల్లిదండ్రులు చిన్న పిల్లలకు కొంత నమిలిన ఆహారాన్ని తినిపిస్తారు. దీనిని Premastication అంటారు. అందువలన పిల్లలు సులువుగా జీర్ణించుకోగలుగుతారు.

## జంతువులు
నెమరువేయు జంతువులైన పశువులలో గడ్డి మొదలైన వాటిని రెండుసార్లు నములుతాయి. అదే మాంసాహార జంతువులు తమ ఆహారాన్ని పెద్ద పెద్ద కండలుగా ఒకేసారి నమలకుండా మింగేస్తాయి.

## నమిలే కండరాలు
ఈ క్రింది నమిలే కండరాలు (Muscles of Mastication) అన్ని జతగా ఉంటాయి.
* మాసెటర్ కండరం (Masseter muscle)
* టెంపొరాలిస్ కండరం (Temporalis muscle) 
* మీడియల్ టెరిగాయిడ్ కండరం (Medial pterygoid muscle)
* లేటరల్ టెరొగాయిడ్ కండరం (Lateral pterygoid muscle)

## యంత్రాలు

ఇలాంటి నమిలే ప్రక్రియను కొన్ని యంత్రాలలో ప్రవేశపెట్టారు. అమెరికాలోని మాస్టికేటర్ అనే యంత్రం అగ్నిప్రమాదాలలో ఉపయోగించే యంత్రాన్ని ఉపయోగిస్తున్నది.

## మూలాలు

## బయటి లింకులు
* Mesh లో నమిలే కండరాలు

వర్గం:జీర్ణ వ్యవస్థ
కట్టా వెంకటనర్సయ్య

thumb
ఖమ్మం జిల్లా మధిర శాసనసభ నియోజక వర్గానికి 2 సార్లు కమ్యూనిస్ట్ పార్టీ తరపున ఎమ్.ఎల్.ఏగా సేవలందింఛారు.
2009 శాసనసభ ఎన్నికలకు ముందు కమ్యూనిస్ట్ పార్టీ యొక్క పద్ధతులు, రాస్ట్ర అగ్రనాయకత్వం పనితీరు నచ్చటం లేదని పార్టీకి, శాసనసభ సభ్యత్వానికి ( నెలలో గడువు ముగుస్తుందడగా) రాజీనామా చేశారు.
యుక్తవయసునుంచి రాజకీయాలలో ఉన్నారు, మధిర, కల్లూరు , సత్తుపల్లి , వైరా, తల్లాడ మండలాల్లో మంచి ప్రజామద్దతు ఉన్ననేత.

మార్క్సిస్టు పార్టిలో ఉండి, మధిర యం.యల్.ఎగా ఎన్నికయ్యి. మధిర యస్.సికి రిజర్వ్ అయ్యిన వెంటనే పార్టికి రాజీనామా చేయటం విమర్శలకు దారి తీసింది.
జిల్లాలో 2009 ఎన్నికలలో పార్టికి ఎదురు దెబ్బ తగలడం వెనుక కాంగ్రెస్ కి తోడ్పాటు అందిచారనె అపవాదు ఉంది.

ఇతను నాయకత్వం అందించిన పార్టీ శాఖ లలో సిద్దాంతానికంటె ఇతని ప్రభావం ఉందనే చెప్పవచ్చు

ఆర్ధిక ఇబ్బందుల వల్ల ఇటీవల సుమారు 25 ఎకరాల వ్యవసాయభూమిని అమ్మారు అని ప్రజలు భావిస్తారు.

కమ్యూనిస్ట్ పార్టీ నుంచి వైదొలగినా ఇంకా ఆపార్టీ ప్రాంతీయ సభలకి, కార్యకర్తల సభలకు వెళ్తుంటారు . ఇంకా వేరే పార్టీలో చేరలేదు.
## మూలాలు

వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జన్మస్థలం తెలియని వ్యక్తులు
నడవడం

**నడవడం** (**Walking**; also known as **Ambulation**) కాళ్ళున్న జంతువులలోని ఒక విధమైన కదిలే ప్రక్రియ. ఇది పరుగెత్తడం (Running) కన్నా నెమ్మదిగా జరుగుతుంది. ఎన్ని కాళ్లున్నా కూడా ఈ కదలికను "తిరగబడిన లోలకపు చలనం" (Inverted Pendulum movement) అంటారు. సామాన్యంగా మనిషి 5 కిలోమీటర్లు లేదా 3.1 మైల్లు వేగంతో నడుస్తాడు.

నడవడాన్ని పరుగెత్తడం నుండి ఎలా గుర్తిస్తారు. నడిచేటప్పుడు రెండు కాళ్ళలో ఒకటి భూమి మీద ఉంటుంది. అదే పరుగెత్తేటప్పుడు కొంత సమయం రెండు కాళ్ళూ గాలిలో ఉంటాయి. ఇది నడక పోటీలలో చాలా ప్రాధాన్యత కలిగివుంటుంది.

## రకాలు

* **చేతుల మీద నడవడం** : పాదాల మీద కాకుండా చేతులను ఉపయోగించి తలక్రింద కాళ్ళు పైన ఉంచి నడవడం.
* **చేతికర్ర సహాయంతో నడవడం** : కాళ్ళలో శక్తి తగ్గిన వృద్ధాప్యంలో చేతికర్రను పట్టుకొని నడవడం మంచిది.
* **నాలుగు కాళ్ళమీద నడవడం** : కొండలు మొదలైన ఎత్తైన ప్రదేశాలు ఎక్కడానికి ఇలా నడిస్తే బలం ఉంటుంది.

## వ్యాయామం
నడవడం ఒక మంచి వ్యాయామం. ఈ రోజుల్లో, బిజీ పని కారణంగా, ప్రజలకు నడవడానికి తక్కువ సమయం ఉంది. బదులుగా, వారు రోజువారీ వ్యాయామం కోసం ట్రెడ్‌మిల్‌ను ఉపయోగిస్తారు. మంచి ఫలితాల కోసం ప్రతిరోజు కనీసం 30-60 నిమిషాలపాటు వారంలో 5 రోజులు నడవాలి. ఇందువలన చాలా ఆరోగ్యకరమైన ఉపయోగాలున్నాయి. కాన్సర్, మధుమేహం, గుండె జబ్బులు, మానసిక ఒత్తిడి, డిప్రెషన్ వంటివి రాకుండా నివారిస్తుంది. స్థూలకాయం, అధిక రక్తపోటు ఉన్నవారిలో ఇది మనిషి జీవిత కాలాన్ని పెంచుతుంది. నడవడం వలన ఎముకలు బలంగా తయారౌతాయి, ప్రమాదమైన కొవ్వు పదార్ధాలు తగ్గుతాయి.

నడవడం వలన మతిమరుపు రాకుండా నివారించగలమని పరిశోధనలు తెలియజేశాయి,ఆరోగ్యకరమైన శరీరానికి, వ్యాధితో పోరాడటానికి సహాయపడుతుంది.

## ఇవి కూడా చూడండి
* జాగింగ్
* హైకింగ్

## మూలాలు

## బయటి లింకులు

* European Local Transport Information Service (ELTIS) provides case studies concerning walking as a local transport concept.
* జారుడు బూట్లు(వ్యాయామం)
*ట్రెడ్‌మిల్ (వ్యాయామం)
*

వర్గం:జీవ శాస్త్రము
సర్వనామము

**[[నామవాచకం]]** (Noun) కు బదులుగా వాడబడేది **సర్వనామము** (**Pronoun**). సర్వము అంటే అన్నీ, అంతా అని అర్ధము.

; ఉదాహరణలు: అతడు - ఇతడు - అది - ఇది - ఆమె - ఈమె - అన్ని - ఇన్ని - ఎన్ని - కొన్ని - కొంత - ఆ - ఈ - ఏ - నీవు - నేను - మీరు - మేము - మనము - వారు - ఎవరు - ఏది - తమరు - తాము - తాను - వాడు - వీడు.you------

## రకాలు
; 1. సంబంధ సర్వనామము : సంబంధం ఉండే అర్థాన్ని తెలియజేసే సర్వనామం "సంబంధ సర్వనామం".
ఉదాహరణ : ఈ పని ఎవడు చేస్తాడో వాడే దోషి. ఇందులో ఎవడు-వాడు అనే రెండు సర్వనామాలు పనిచేయడానికి దోషి అవడానికి ఉండే సంబంధాన్ని తెలియజేస్తున్నాయి. కనుక ఇవి, ఇలాంటివి సంబంధ సర్వనామాలు.
; 2. విశేషణ సర్వనామము : సర్వనామ రూపంలో ఉన్న విశేషణ శబ్దాలు "విశేషణ సర్వనామాలు".
ఉదాహరణ : అందరు అందరు కారు. ఇందులో అందరు అనేది విశేషణ రూపంలో ఉన్న సర్వనామం.
; 3. సంఖ్యావాచక సర్వనామము : సంఖ్యలను తెలియజేసే సర్వనామాలు "సంఖ్యావాచక సర్వనామాలు".
ఉదాహరణ : ఒకరు - ఇద్దరు - ముగ్గురు - నలుగురు మొదలైనవి సంఖ్యావాచక సర్వనామాలు.
; 4. సంఖ్యేయవాచక సర్వనామము : ఇవి సంఖ్య చేత సంఖ్యగా చెప్పబడతాయి. కాని, నిర్దిష్టముగా ఎవరో ఏమిటో చెప్పవు. కనుక "సంఖ్యేయవాచక సర్వనామం".
ఉదాహరణ : వారు ముగ్గురూ వీరే. ఇందులో ఆ ముగ్గురూ పురుషులా, స్త్రీలా అనేది చెప్పబడనందున ఇది సంఖ్యేయవాచక సర్వనామం.
; 5. పురుషలకు సంబంధించిన సర్వనామం : ప్రథమ, మధ్యమ, ఉత్తమ పురుషలు మూడు. వాటికి సంబంధించిన సర్వనామాలు కనుక ఇవి "పురుషలకు సంబంధించిన సర్వనామాలు".
ఉదాహరణ : ప్రథమ పురుష : వాడు - వారు; మధ్యమ పురుష : నీవు - మీరు; ఉత్తమ పురుష : నేను - మేము - మనము
; 6. నిర్దేశాత్మక సర్వనామము : నిర్దేశించటం అంటే ఇది అని నిర్దేశించి చెప్పటం - అలాంటి సర్వనామాలు "నిర్దేశాత్మక సర్వనామాలు".
ఉదాహరణ : ఇది - ఇవి - అది - అవి
; 7. అనిర్ధిష్టార్థక సర్వనామాలు : నిర్దిష్టం అంటే నిర్దేశించి చెప్పటం. అనిర్దిష్టం అంటే నిర్దేశించి చెప్పకపోవటం. ఇంత లేదా ఇన్ని లేదా ఇవి అని చెప్పకుండా ఎంతో కొంతను తెలియజేసే సర్వనామ పదాలు ఈ "నిర్ధిష్టార్థక సర్వనామాలు".
ఉదాహరణ : అన్ని - ఇన్ని - కొన్ని - ఎన్ని - కొంత - పలు - పెక్కు - బహు 
; 8. ప్రశ్నార్థక సర్వనామము : ప్రశ్నించేటట్టుగా అడుగబడే సర్వనామాలు "ప్రశ్నార్థక సర్వనామాలు". ప్రశ్నించడం అంటే అడగడం అని అర్ధం.
ఉదాహరణ : ఎవరు? - ఎందుకు? - ఏమిటి? - ఎవతె? - ఎలా?

వర్గం:తెలుగు వ్యాకరణం
వర్గం:సర్వనామములు
నేను (సర్వనామం)

**నేను** అనేది తెలుగు భాషలో ఒక మూలపదం. ఇది ఒక విధమైన సర్వనామము. దీనికి బహువచనం మేము, మనము..

ఇది ఉత్తమ పురుష కు సంబంధించినది కాబట్టి దీనిని పురుష సంబంధిత సర్వనామము గా పేర్కొంటారు. 

ఉదాహరణ : నేను ప్రేమిస్తున్నాను.

## ఆధ్యాత్మికం
సంస్కృతంలో "ఆత్మన్" అనే మాటకు సమాన అర్థమైన తెలుగు పదం "నేను" లేదా "తాను" ఆత్మన్ అంటే సర్వజీవులలో ప్రాణస్వరూపంగా ఉండే పరమాత్మ అంశ. పరమాత్మ పెద్ద వెలుగు ముద్ద అయితే... జీవాత్మలు దాని నుండి వలువడిన చిన్న చిన్న వెలుగు రవ్వలు.  ఇవి తిరిగి ఆ పెద్ద వెలుగులో కలిసిపోతాయి.  కానీ నశించవు. భగవద్గీత లో ఎక్కడెక్కడ "నేను" అని ఉన్నదో అక్కడక్కడ కృష్ణుడు అనే అర్థం తీసుకోకుండా చుదువుతున్న లేదా వుంటున్న ప్రతీ వారు సమర్పించడమే అందరిలోను ఆత్మస్వరూపంగా ఉన్నది. పరమాత్మయే అనే దృష్టితో చూడటం మొదలు పెట్టినపుడు ఎవరిపైనా రాగం లేదా ద్వేషం ఉండదు. 

## మూలాలు
 







వర్గం:సర్వనామములు
నేను (అయోమయ నివృత్తి)

* నేను – నా దేశం - 1973 లో విడుదలైన తెలుగు సినిమా. 
* నేను నా రాక్షసి - అనేది 'దగ్గుబాటి రానా ' హీరో గా 2011 లో విడుదలైన చిత్రం. 
* నేను ప్రేమిస్తున్నాను - 1997 లో విడుదలైన తెలుగు సినిమా. 
* నేనూ మాఆవిడ - 1981 లో విడుదలైన తెలుగు సినిమా.
సీరిక

**సీరిక** (Vomer) ముక్కు దూలం క్రింది భాగంలోని ఒక ఎముక.

## ఇతర ఎముకలతో కలయిక
సీరిక ఆరు ఎముకలతో కలుస్తుంది: 
* కపాలంలోని రెండు ఎముకలు : the sphenoid and ethmoid.
* ముఖంలొని నాలుగు ఎముకలు : రెండు జంభికలు, రెండు అంగిలి ఎముకలు.

ఇవి కాకుండా ముక్కు దూలంలోని మృదులాస్థితో కూడా కలుస్తుంది.

వర్గం:ఎముకలు
ప్రస్థానం

**ప్రస్థానం ** 2010 లో దేవ కట్టా దర్శకత్వంలో విడుదలైన రాజకీయ కథా చిత్రం. *పధవి* అనే పేరుతో తమిళం లోకి డబ్బింగు చేశారు. గోవాలో జరిగిన భారతీయ అంతర్జాతీయ చలనచిత్రోత్సవంలో ఇండియన్ పనోరమా విభాగంలో ప్రదర్శనకు గాను ఈ చిత్రం ఎంపికైంది.

ఉత్తమ తృతీయ చిత్రంగా, నంది పురస్కారం . ఉత్తమ సహాయ నటుడు, సాయి కుమార్ , నంది అవార్డు               
## కథ
## నటవర్గం
* సాయి కుమార్
* శర్వానంద్
* సురేఖా వాణి
* సందీప్ కిషన్
* వెన్నెల కిషోర్
* జయ ప్రకాష్ రెడ్డి
* రష్మి గౌతమ్
*అజయ్ ఘోష్

## పాటల జాబితా
*పయనమే , రచన: దేవా కట్టా , గానం.వి.వి.ప్రసన్న , నిరంజనయ్య కట్టా
*బెదరో , రచన: చైతన్య ప్రసాద్ , గానం.దీపు
*ఎవడో వాడు, రచన: దేవా కట్టా, గానం.నారాయణ 
*మురళీ లొలా, రచన: వనమాలి , గానం. కళ్యాణి, సైందవి , రాహూల్ నంబియార్,శ్రీరామ్ 
*నాయుడోచ్చాడయ్ , రచన: వనమాలి, గానం. వి.వి.ప్రసన్న
*ఇన్నాల్లుగా , రచన: వనమాలి, గానం.సాహితి , మహేష్ శంకర్
*నీలాల రెండల్లో , రచన: వనమాలి, గానం. కార్తీక్, సౌమ్య
*
*

## సాంకేతికవర్గం
## ప్రాచుర్యం
ప్రముఖ సినిమా పత్రిక నవతరంగం తెలుగులో వచ్చే మంచి సినిమాలను ప్రోత్సహించే ఉద్దేశం వెలువరిస్తూ ప్రస్థానం సినిమాకు మంచి సమీక్ష రాస్తే బహుమతులు ఇస్తామని ప్రకటించింది. "ప్రస్థానం సమీక్ష రాయండి బహుమతులు గెలుచుకోండి" అన్న పేరుతో వచ్చిన ఈ పోటీ ప్రకటించడమే సినిమా విశిష్టతకు గీటురాయిగా నిర్వహించారు.

## బయటి లంకెలు
## మూలాలు

వర్గం:2010 తెలుగు సినిమాలు
వర్గం:నంది ఉత్తమ చిత్రాలు
బెట్టింగ్ బంగార్రాజు

**బెట్టింగ్ బంగార్రాజు** ఇ. సత్తిబాబు దర్శకత్వంలో 2010లో విడుదలైన హాస్యచిత్రం. ఇందులో అల్లరి నరేష్, నిధి ముఖ్య పాత్రల్లో నటించారు. ఈ సినిమాను ఉషాకిరణ్ మూవీస్ పతాకంపై రామోజీరావు నిర్మించాడు. శేఖర్ చంద్ర ఈ చిత్రానికి స్వరాలు సమకూర్చాడు. గౌతంరాజు కూర్పు బాధ్యతలు నిర్వహించగా కరుణ మూర్తి కెమెరామెన్ గా పని చేశాడు.

## కథ
బంగార్రాజు పందేలకు పేరుపొందిన వాడు. ఏ పందెం వేసినా అతని అదృష్టం బాగుంటుంది. బంగార్రాజుకు ఊర్లో మంచి పేరు లేకపోయినా అతని తండ్రిని మాత్రం అందరూ గౌరవిస్తుంటారు. పల్లెటూర్లో ఉంటే అతన్ని అందరూ ఎగతాళి చేస్తున్నారని, పిల్లను ఎవరూ ఇవ్వడం లేదని పట్నం వెళతాడు. అక్కడ ఇద్దరూ ముగ్గురు అమ్మాయిలను చూసి బోర్లా పడ్డాక, దివ్య అనే అమ్మాయిని చూసి పెళ్ళంటూ చేసుకుంటే ఆమెనే చేసుకోవాలనుకుంటాడు. కానీ ఆమెను పెళ్ళి చేసుకోవడానికి ఇదివరకే ముగ్గురు రేసులో ఉంటారు. దివ్య నలుగురినీ తమ ఊరికి తీసుకెళ్ళి ఒక వారం రోజులలోపు తన కుటుంబాన్ని మెప్పించిన వారినే పెళ్ళి చేసుకుంటానని చెబుతుంది. బంగార్రాజు తన తెలివి తేటలు ఉపయోగించి దివ్య కుటుంబాన్ని ఎలా మెప్పించాడన్నది మిగతా కథ.

## తారాగణం
* బంగార్రాజుగా అల్లరి నరేష్
* దివ్యగా నిధి
* కోట శ్రీనివాసరావు
* రఘుబాబు
* అమిత్ తివారీ
* సామ్రాట్
* శ్రీ అక్షయ్
* పిల్ల ప్రసాద్
* విజయ్ సాయి
* కృష్ణభగవాన్
* ఎల్. బి. శ్రీరామ్
* సురేఖ వాణి
* చలపతిరావు
* సన
* కల్యాణి

## సాంకేతిక సిబ్బంది
* దర్శకత్వం: సత్తిబాబు
* మాటలు: గంధం నాగరాజు
* సంగీతం: శేఖర్ చంద్ర
* కెమెరా: కరుణ మూర్తి
* కూర్పు: గౌతంరాజు

## మూలాలు

వర్గం:కోట శ్రీనివాసరావు నటించిన సినిమాలు
డార్లింగ్

* మరియా మై డార్లింగ్ - 1981 లో విడుదలైన తెలుగు సినిమా. 
* రాధ మై డార్లింగ్ - 1982 లో విడుదలైన తెలుగు సినిమా. 
* హలో డార్లింగ్ - 1992 లో విడుదలైన తెలుగు సినిమా. 
* డార్లింగ్ (2010 సినిమా) - 2010 లో విడుదలైన తెలుగు సినిమా.
* డార్లింగ్ డార్లింగ్ - 2000లో విడుదలైన తెలుగు సినిమా.
* డార్లింగ్ - 2024లో విడుదలైన తెలుగు సినిమా.
అనుమస్తిష్కము

thumb|right|అనుమస్తిష్కము - పింక్ రంగులో 

**అనుమస్తిష్కము** (Cerebellum) మెదడులోని భాగము. ఇది మెదడు వెనుక క్రింది భాగంలో ఉంటుంది. దీనిని **చిన్నమెదడు** అని కూడా అంటారు. అనుమస్తిష్కము   వెన్నుపాము, మెదడులోని ఇతర భాగాల నుండి సమాచారాన్ని  పొంది ,తరువాత  కదలికలను నియంత్రిస్తుంది.  అనుమస్తిష్కము  మాట్లాడుట ,సమతుల్యత, సమన్వయం వంటి స్వచ్ఛంద కదలికలను సమన్వయం చేస్తుంది, ఫలితంగాసమతుల్య కండరాల కార్యకలాపాలు జరుగుతాయి. ఇది మెదడు యొక్క సాపేక్షంగా చిన్న భాగం, మొత్తం బరువులో పది శాతం, కానీ ఇందులో మెదడు యొక్క న్యూరాన్లలో సగం, ఎలక్ట్రికల్ సిగ్నల్స్ ద్వారా సమాచారాన్ని ప్రసారం చేసే ప్రత్యేక కణాలు ఉన్నాయి. అనుమస్తిష్కము మానవులకు ప్రత్యేకమైనది కాదు. పరిణామాత్మకంగా చెప్పాలంటే, ఇది మెదడు యొక్క పాత భాగం. జంతువులలో ఇది మనుషుల ముందు ఉందని శాస్త్రవేత్తలు  చెపుతారు . అనుమస్తిష్కము  నష్టం, పక్షవాతం, మెదడుకు  బలహీనతకు కారణం కానప్పటికీ, సమతుల్యత లేకపోవడం,నెమ్మదిగా కదలికలు,వణుకుకు దారితీస్తుంది. సంక్లిష్టమైన శారీరక పనులు అస్థిరంగా ఆగిపోతాయి

## చరిత్ర
అనుమస్తిష్కము  మెదడులోని ఒక భాగం, ఇది వాస్తవంగా అన్ని శారీరక కదలికలలో కీలక పాత్ర పోషిస్తుంది. మెదడులోని ఈ భాగం  కంటి కదలిక, దృష్టి ఉన్నవారికి కూడా సహాయపడుతుంది.  అనుమస్తిష్కము తో  సమస్యలు చాలా తక్కువ , వీటి ద్వారా ఎక్కువగా కదలిక, సమన్వయ ఇబ్బందులు ఉంటాయి. మెదడు చాలా క్లిష్టంగా ఉంటుంది, కానీ, ప్రాథమిక స్థాయిలో, అనుమస్తిష్కము  మెదడు వ్యవస్థ  లో  విభజించబడింది. అనుమస్తిష్కము  మనుషులలో  ఉన్నత స్థాయి ఆలోచన, చర్యలలో  భాగం  గా ఉంటుంది . ఇవి ప్రతి ఒక్కటి వేరే పనిని చేస్తాయి. ప్రణాళిక, తీర్పు, నిర్ణయం తీసుకోవడం, ప్రేరణ నియంత్రణ, శ్రద్ధ వంటి అత్యున్నత స్థాయి మానవ ఆలోచన  వారి ప్రవర్తనను తెలుపుతుంది .   ఒక వ్యక్తి   వాతావరణంలో వారి స్థానాన్ని అర్థం చేసుకోవడానికి సహాయపడుతుంది,  జ్ఞాపకశక్తి, భాష, భావోద్వేగాలతో బలమైన సంబంధాలను కలిగి ఉంది.  అనుమస్తిష్కము   మెదడు వ్యవస్థ పూర్తి శారీరక, మానసిక పనితీరును ప్రోత్సహించడంలో సెరెబ్రమ్‌తో కలిసి ఉంటాయి. మెదడు వ్యవస్థ శ్వాస, ప్రసరణ, నిద్ర, జీర్ణక్రియ, మింగడం వంటి ముఖ్యమైన  పనులను  నిర్వహిస్తుంది. ఇవి  నాడీ వ్యవస్థచే నియంత్రించబడే అసంకల్పిత ప్రక్రియలు. మెదడు వ్యవస్థ కూడా ప్రతిచర్యలను నియంత్రిస్తుంది  

## బయటి లింకులు

* Cerebellum - Cell Centered Database
* NIF Search - Cerebellum via the Neuroscience Information Framework

## మూలాలు

వర్గం:నాడీ వ్యవస్థ
మండువా లోగిలి

## పరిచయం

మండువా లోగిలి (Manduva Logili/ Courtyard house) అనేది ఒక రకమైన పురాతనమైన సంప్రదాయక పెంకుటిల్లు. చుట్టూ నలు వైపులా గదులు ఉంటాయి. ఇంటిలోకి గాలి, వెలుతురు ధారాళంగా రావడానికి హాలులో ఇంటి మధ్య భాగంలో పైకప్పు లేకుండా ఉండి, వాన నీరు ఇంటిలో పడి అది పోవడానికి మధ్యలో ఒక గుంట, ఆ గుంటలోంచి వాన నీరు బయటకు పోవడానికి డ్రైనేజీ పైపు ఉంటుంది. గోడలు మట్టితో కట్టబడి ఉంటాయి. మండువా లోగిలి తలుపులు, గడప నల్లవిరుగుడు చావ (ఏగిస), వేప లేదా టేకు చెక్కతో తయారుచేస్తారు. వర్షం వస్తున్నప్పుడు నీటి కోసం బయటకు వెళ్ళవలసిన అవసరం లేకుండా నేరుగా వర్షపు నీటిని ఇంటిలోని బిందెలు, పాత్రలలో నింపుకుని అవసరానికి ఉపయోగించుకుంటారు.

మండువా లోగిళ్ళు ఇప్పటి ఇళ్ళకంటే చాలా అందంగా, హుందాతనంగా ఉంటాయి. పూర్వం ఎక్కువగా ఉమ్మడి కుటుంబాలు ఉండేవి కాబట్టి పిల్లలు, పెద్దలు అందరూ ఖాళీ సమయంలో ఈ మండువా లోగిలిలో కూర్చుని కబుర్లు చెప్పుకుంటూ ఆనందంగా గడిపేవారు. గ్రామీణ ప్రాంతాల్లోని ధనికులు ఎక్కువగా ఈ మండువా లోగిళ్ళలో నివసించడానికి ఇష్టపడేవారు.

## ప్రస్తుత పరిస్థితి
ఆంధ్ర ప్రదేశ్ లోని చాలా జిల్లాలలో ఇప్పటికీ ఈ మండువా లోగిళ్ళు అక్కడక్కడా కన్పిస్తూ మన పురాతన సంస్కృతి సంప్రదాయాలుకు అద్ధం పడుతున్నాయి. సీతారామయ్యగారి మనవరాలు, అష్టా చమ్మా, బెండు అప్పారావు వంటి చలన చిత్రాల్లో కూడా చూపించడం జరిగింది. అయితే నేడు గ్రామాలనుండి నగరాలకు వలస, శాస్త్ర సాంకేతిక విప్లవం, పాశ్చాత్య సంస్కృతి మొదలగు కారణాల వల్ల ఉమ్మడి కుటుంబాలు విచ్ఛిన్నమైపోయాయి. ఫలితంగా మండువా లోగిళ్ళు కనుమరుగవుతున్నాయి.

## లింకులు
http://en.wikipedia.org/wiki/Manduva_Logili

వర్గం:ఇల్లు
సంయోగబీజాలు

**సంయోగబీజాలు** (**Gamete** (from ప్రాచీన గ్రీకు γαμέτης *gametes* "husband" / γαμετή *gamete* "wife") ఒక ప్రత్యేకమైన కణాలు. లైంగిక ప్రత్యుత్పత్తిలో ఒక రకమైన సంయోగబీజం మరొక బీజకణంతో కలిసి ఫలదీకరణం చెందుతాయి. ఎక్కువ జీవ జాతులలో రెండు రకాల సంయోగబీజాలు తయారుచేస్తాయి. ఆడజీవులు సంయోగబీజాలలో పెద్దదైన అండము (Ovum) ఉత్పత్తిచేస్తే మగజీవి చిన్నదైన పురుషవీర్యకణం (Sperm) తయారుచేస్తుంది. కొన్ని జీవులలో రెండు సంయోగబీజాలు ఒకే పరిమాణంలో ఆకారంలోను ఉంటాయి.

సంయోగబీజాలు జన్యువు సమాచారాన్ని ఒక జీవి నుండి తర్వాతి తరానికి అందజేస్తుంది.

## బీజకణోత్పత్తి
### జంతువులలో

జంతువులు సంయోగబీజాలను బీజకోశాలలో క్షయకరణ విభజన ద్వారా తయారుచేస్తాయి. ఆడ, మగ జీవులు లైంగిక ప్రత్యుత్పత్తిలో భాగంగా విభిన్న పద్ధతులలో బీజకణోత్పత్తి (Gametogenesis) ని జరుపుతాయి.

* **[[పురుష బీజకణోత్పత్తి]] (Spermatogenesis) ** (మగ)
* **[[స్త్రీ బీజకణోత్పత్తి]] (Oogenesis) ** (ఆడ) 

## మూలాలు

వర్గం:జీవ శాస్త్రము
శ్రోణి మేఖల

**శ్రోణి మేఖల** (pelvic girdle) కటి ప్రదేశంలోని ఎముకల వలయం.ఇది  సకశేరుకాల శరీరంలో కాళ్ళు జతచేయబడిన భాగం. దీనికి చాలా పురాతన చరిత్ర ఉంది.  ఈ వ్యాసం మానవ కటి గురించి మాత్రమే.

శ్రోణి మేఖల  అంటే మానవ శరీరం యొక్క మొండెం యొక్క దిగువ భాగం, ఉదరం మరియు తొడల మధ్య ఉంటుంది. లేదా ఆ ప్రాంతంలోని ఎముకలను మాత్రమే సూచిస్తుంది.

శ్రోణి మేఖల  వెన్నెముక యొక్క దిగువ చివరలో ఉంటుంది. పెల్విక్ అస్థిపంజరం వెనుక భాగంలో, సాక్రమ్ మరియు కోకిక్స్. ముందు, ఎడమ, కుడి వైపులా, ఒక జత తుంటి ఎముకలు ఉన్నాయి. కాళ్ళు కటి వద్ద జతచేయబడి ఉంటాయి.

పెల్విస్ జీర్ణక్రియకు మరియు పునరుత్పత్తికి ఉపయోగించే అవయవాలను రక్షిస్తుంది. దీనికి అనేక కండరాలు జతచేయబడి ఉంటాయి. కండరాలు ఎక్కువగా శరీరాన్ని నిటారుగా ఉంచడానికి మరియు నడవడానికి మరియు పరుగెత్తడానికి సంబంధించినవి. కండరాలు స్నాయువులతో ఎముకలకు జతచేయబడతాయి. కటి యొక్క ఎముకలు స్నాయువుల ద్వారా మరియు సాక్రమ్‌కు ఒకదానికొకటి జతచేయబడతాయి.

## రెండు లింగాల మధ్య తేడాలు
పురుష,  స్త్రీ మానవ కటి భిన్నంగా ఉంటాయి. ఆడ కటి భాగం మగ కటి కంటే వెడల్పుగా,  బోలుగా ఉంటుంది. యుక్తవయస్సుకు ముందు చిన్న పిల్లలలో పెద్దగా తేడా ఉండదు. యుక్తవయస్సు తర్వాత, ఆడ కటి భాగం మగవారి కంటే చాలా పెద్దదిగా ఉంటుంది.

ఈ మార్పు యొక్క విధి ఏమిటంటే, పిండం కటి భాగం ద్వారా జన్మించినప్పుడు, ప్రసవంలో ఆడ కటి భాగం పనిచేయగలిగేలా చేయడం. ఈ స్థలాన్ని 'జనన కాలువ' అంటారు. కటి నిర్మాణంలో ఒక స్త్రీ మరియు మరొక స్త్రీ మధ్య అనేక వైవిధ్యాలు ఉన్నాయి. ఈ తేడాలను వివరంగా అధ్యయనం చేశారు. ఈ రోజుల్లో అల్ట్రాసౌండ్ ఉపయోగించి, గర్భిణీ స్త్రీల కటి భాగాన్ని ఎటువంటి సమస్యలు లేకుండా సహజ ప్రసవం జరిగే అవకాశం ఉందో లేదో అంచనా వేయవచ్చు. ఈ అధ్యయనం ప్రసూతి శాస్త్రం అని పిలువబడే వైద్య ప్రత్యేకతలో భాగం.

## ఎముకలు
* శ్రోణ్యస్థి (Ilium)
* ఆసనాస్థి (Ischium)
* జఘనాస్థి (Pubis)

## మూలాలు

## బాహ్య లంకెలు

వర్గం:ఎముకలు
ఈనాడు (2009 సినిమా)

"యూటీవీ" సంస్థతో కలిసి ఈ సినిమాను కమల్ హాసన్ తెలుగు, తమిళ భాషలలో నిర్మించాడు. హిందీ సినిమా ఎ వెన్స్‌డేకు ఇది రీమేక్. ఈ సినిమాలో పాటలు లేవు. 
## పాత్రలు-పాత్రధారులు
* కమల్ హాసన్ - సామాన్యుడు 
* దగ్గుబాటి వెంకటేష్ - కమీషనర్ ఈశ్వరప్రసాద్
* లక్ష్మి - ప్రధాన కార్యదర్శి
* గణేష్ వెంకట్రామన్ - అరిఫ్ ఖాన్
* భరత్ రెడ్డి - సేతురామన్
* అనూజా అయ్యర్ - నటాషా రాజ్ కుమార్
* పూనమ్ కౌర్ - అనూ సేతురామన్
* సంతాన భారతి - కరంచంద్ లాలా
* శ్రీమాన్ - అరవింద్
## సాంకేతికబృందం
* దర్శకత్వం: చక్రి తోలేటి
* కథ: నీరజ్ పాండే
* సంగీతం: శృతి హాసన్
* ఛాయాగ్రహణం: మనోజ్ సోని
*నిర్మాత: కమలహాసన్ 
*విడుదల:2009.

## కథ
ఓ కామన్ మేన్ (కమల్ హాసన్) హైదరాబాద్ నగరంలోని ప్రధాన కూడళ్ళ దగ్గర బాంబులు పెడతాడు. వాటితో పాటే లకడి-కా-ఫూల్ పోలీస్ స్టేషన్లోనూ ఓ బాంబు పెడతాడు... ఈ విషయాన్ని నగర పోలీస్ కమీషనర్‌కు ఫోనులో తెలియచేస్తాడు. జైల్లో ఉన్న ముగ్గురు ఉగ్రవాదుల్ని, అక్రమంగా మారణాయుధాలు సరఫరా చేస్తున్న వ్యాపారస్తుడినీ జైలు నుండి విడుదల చేసి తనకు అప్పగించాలనే షరతు పెడతాడు. అలా చేయని పక్షంలో నగరంలో తాను పెట్టిన బాంబుల్ని పేల్చేస్తానంటూ బెదిరిస్తాడు. గత్యంతరం లేని పరిస్థితుల్లో ప్రభుత్వం దిగి వస్తుంది. వారిని విడిచిపెట్టడానికి సంసిద్ధత వ్యక్తం చేస్తుంది. మరోపక్క ఈ కామన్ మేన్ ఆచూకీ కోసం పోలీసు వర్గాలు తీవ్రంగా ప్రయత్నాలు చేస్తుంటాయి. ఓ కామన్ మేను ఉగ్రవాదుల్ని జైలు నుండి విడిపించాల్సిన అవసరం ఎందుకొచ్చింది? వారు స్వేచ్ఛా ప్రపంచంలోకి అడుగుపెట్టిన తర్వాత ఏం జరిగింది? కామన్ మేన్‌ను పట్టుకోవడంలో పోలీసులు కృతకృత్యులు అయ్యారా లేదా అన్నది పతాకసన్నివేశం.
## స్పందన
* "కథ పరంగా కథనం పరంగా విశిష్టత సంతరించుకున్నా ప్రేక్షకుల మనసుల్ని గెలవడంలో మాత్రం వెనకబడింది" - జాగృతి వారపత్రిక

## మూలాలు

## బయటి లింకులు
* ''Eeenadu''  at Indiaglitz.com
* Review from Early Tollywood.com
* Kamal Hassan-Venky's ''Eenadu'' started at Redir.sify.com
* Review  at Oneindia.in

వర్గం:కమల్ హాసన్ నటించిన సినిమాలు
వర్గం:వెంకటేష్ నటించిన సినిమాలు
వర్గం:లక్ష్మి నటించిన సినిమాలు
ముచ్చట

**ముచ్చట** [ muccaṭa ] muṭsṭsaṭa. తెలుగు n. Conversation, discourse, talk. సల్లాపము. A story; news, tidings, వృత్తాంతము. Wish, desire, longing, కోరిక. Love, ప్రేమము, వేడుక. వెర్రి ముచ్చట prattle, tattle. మనకు వచ్చిన నష్టము వట్టి ముచ్చట కాదు the loss we suffered is no mere talk, or is no trifle. అది నాకు ముచ్చటగు చున్నది I am fond of it. వానికి మాట్లాడడమే ఒక ముచ్చట he is fond of conversation. "ఒచ్చెంబు లేని కూరిమి ముచ్చట లాడుచుమ." T. iii. 7. "వచ్చి నా ముచ్చటల దీర్పు మెచ్చుగాను." N. vii. 182. ముచ్చటగా నుండే elegant, handsome, attractive, charming, pleasing, ముద్దుగా నుండే. ముచ్చటకాడు muṭsṭsaṭa-kāḍu. n. One who desires, కోరిక గలవాడు. ముచ్చటపడు muṭsṭsata-paḍu. v. n. To fall in love with, be enamoured of, to wish, long for, desire, ఆశపడు, కోరు. ముచ్చటించు, ముచ్చటలాడు or ముచ్చటాడు muṭsṭsaṭ-inṭsu. v. n. To converse, to talk. సంభాషించు.

## ఇవి కూడా చూడండి
* ముద్దు ముచ్చట - 1979 లో విడుదలైన తెలుగు సినిమా. 
* మూడిళ్ళ ముచ్చట - 1985 లో విడుదలైన తెలుగు సినిమా.
దుర్గం చెరువు

thumb|దుర్గం చెరువు దగ్గరున్న భవనాలు
**దుర్గం చెరువు** హైదరాబాద్, నగరంలో రాయదుర్గ, మాధాపూర్, జూబ్లీహిల్స్ సరిహద్దుల్లో ఉన్న చెరువు. దీనిని **రాయదుర్గ చెరువు** అని కూడా పిలుస్తారు. నగరం సైబరాబాద్ గా విస్తరించకముందు ఈ చెరువు లోయలో, కొండల మధ్య సుందరంగా ఉండి, ఎక్కువమందికి ఎరుక లేకుండా కేవలం కొద్ది మంది ఉత్సాహవంతులకు, ప్రేమికులకు, సాహసికులకు మాత్రమే తెలిసి ఉండేది. అందువల్ల సీక్రెట్ లేక్, లేదా రహస్య చెరువు అని మారు పేరు ఉంది. ఇప్పటికీ తస సౌందర్యాన్ని కోల్పోకుండా పర్యాటకులను కనువిందు చేస్తుంది. నీరు మురికిగా మారాయి అందువల్ల బోటింగ్, హోటల్ వంటివి విజయవంతం కాలేదు. కానీ చూపులకు దూరం నుండి అందంగానే ఉంది.

జూబ్లీ హిల్స్, మాదాపూర్ ప్రాంతానికి మధ్యలో దాగి ఉండడం వల్ల ఈ సరస్సు ని రహస్యపు సరస్సుగా కూడా పిలుస్తారు. హైదరాబాద్ ప్రజలలో ఈ సరస్సుకి అత్యంత చారిత్రక ప్రాముఖ్యత కలిగినది. ఖుతుబ్ షా సామ్రాజ్యంలో, గోల్కొండ కోటలో ఇంకా కోట సమీపంలో ఉన్న ప్రజలకి మంచి నీటి సదుపాయం ఈ సరస్సు కల్పించింది. రైతులు వ్యవసాయంలో నీటి పారుదల కోసం ఈ సరస్సుని ఉపయోగించేవారు. ప్రధాన పర్యాటక ఆకర్షణ గా ఈ సరస్సుని తయారు చెయ్యడం కోసం 2001 లో రాష్ట్ర ప్రభుత్వం ఈ సరస్సుని అభివృద్ధి చెయ్యాలని నిర్ణయించింది. కొద్ది కాలంలోనే ఈ సరస్సు ఏంతో ప్రాచుర్యం పొందింది. ఇక్కడ చేపలు పట్టేందుకు అనువుగా ఉంటుంది. ఎంతో మంది సరదాగా చేపలు పట్టడం కోసం ఇక్కడికి వస్తారు. ఈ ప్రాంతాన్ని ప్రధాన పర్యాటక ఆకర్షణగా మలిచేందుకు వెలుగులు, రాక్ గార్డెన్, ఫ్లోటింగ్ ఫౌంటెన్ అలాగే కృతిమ జలపాతాల వంటి ఎన్నో ఆకర్షణలని ఇక్కడ జోడించారు. ట్రెక్కింగ్, రాక్ క్లైంబింగ్ ఇంకా రాపెల్లింగ్ వంటి వివిధ వినోద కార్యక్రమాలు ఇక్కడ ఎన్నో ఉన్నాయి. తెలంగాణ ప్రభుత్వం ఈ చెరువుపై వేలాడే వంతెనను నిర్మించింది.

## మురుగు నీటి శుద్ధి కేంద్రం
చెరువు పరిరక్షణలో భాగంగా చెరువులో మురుగునీరు చేరి కలుషితం కాకుండా దేశంలోనే వంద శాతం మురుగు శుద్ధి చేసే తొలి నగరంగా హైదరాబాద్‌ను నిలపాలన్న లక్ష్యంలో భాగంగా జలమండలి ఆధ్వర్యంలో 7 ఎంఎల్‌డీ సామర్థ్యంతో మురుగు నీటి శుద్ధి కేంద్రం ఏర్పాటు చేయబడింది. ఈ ఎస్టీపీని 2023 సెప్టెంబరు 25న రాష్ట్ర ఐటీ, పుర‌పాల‌క‌, ప‌ట్ట‌ణాభివృద్ధి శాఖామంత్రి కల్వకుంట్ల తారక రామారావు ప్రారంభించాడు.

## మ్యూజిక్‌ ఫౌంటెయిన్‌లు
ఐటీ కారిడార్‌లోని దుర్గం చెరువును పర్యాటక కేంద్రంగా తీర్చడంలో భాగంగా దుర్గంచెరువు కేబుల్‌ బ్రిడ్జికి ఇరు వైపులా 8 కోట్ల రూపాయల వ్యయంతో 40మీటర్ల పొడవు, 10 మీటర్ల వెడల్పుతో ఏర్పాటుచేసిన రెండు మ్యూజికల్‌ ఫ్లోటింగ్‌ ఫౌంటెయిన్‌లను 2023 సెప్టెంబరు 25న ప్రారంభించబడింది. ప్రతిరోజు సాయంత్రం 7 నుంచి 10 గంటల వరకూ ఫౌంటెన్ షో ఉంటుంది.

## మూలాలు

వర్గం:తెలంగాణ చెరువులు
వర్గం:చెరువులు
వర్గం:హైదరాబాద్ చెరువులు
వర్గం:తెలంగాణ
వర్గం:జలాశయాలు
వర్గం:తెలంగాణ జలాశయాలు
వర్గం:హైదరాబాదు

## చిత్రాలు

File:RayaDurgam Cheruvu Masjid.jpg|thumb|రాయ దుర్గం చెరువుపై ఉన్న మస్జిద్
వక్షోజాల స్వీయ పరీక్ష

**వక్షోజాల స్వీయ పరీక్ష** (Breast self-examination) : మహిళలు ఎవరికి వారే తమ రొమ్ములను స్వయంగా పరీక్షించటం అనేది రొమ్ము క్యాన్సర్ను తొలిదశలోనే వెంటనే గుర్తించటానికి చక్కని మార్గం. క్యాన్సర్ సమస్య వయస్సుతో సంబంధం లేకుండా వస్తుంది, కనుక, అన్ని వయస్సుల మహిళలు తమ రొమ్ముల స్వీయ పరీక్ష ప్రతి నెలా చేయాలి. ప్రతినెలా రుతుచక్రం తర్వాత ఈ పరీక్ష జరపటం ఉత్తమం, ఎందుకంటే, ఆ సమయంలో రొమ్ములు మృదువుగా ఉండి, గడ్డలు ఏవైనా ఉంటే సులువుగా కనుక్కొనే అవకాశం ఉంటుంది. ముట్లు ఆగిపోయిన (రుతుక్రమం నిలిచిపోయిన) మహిళలు, హిస్టరెక్టమీ (పిల్లల సంచి తొలిగింపు) ఆపరేషన్ జరిగిన మహిళలు, రుతుక్రమం నెలనెలా వరుసగా జరగని మహిళలు, తమకు అనుకూలమైన సమయాన్ని ఎంచుకోవాలి. 

## స్వీయపరీక్ష విధానం
దీనికి అవసరమైన సామాగ్రి: ఒక దిండు, ఒక అద్దం. 
;మొదటి మెట్టు:
రొమ్ములో మార్పులు ఏమైనా ఉన్నదీ లేనిదీ తెసుసుకోవాలి. మొదటి భంగిమలో మీ రెండు చేతులను పైకి ఎత్తండి. రెండో భంగిమలో మీ చేతులను తుంటిపై పెట్టండి. మూడో భంగిమలో మీ రెండు చేతులను స్వేచ్ఛగా మీ ముందు భాగంలో వేలాడేటట్లు వదిలేయండి. ఈ మూడు భంగిమలను అద్దంలో చూస్తూ ఒక్కో రొమ్ములో ఈ క్రింద పేర్కొన్న మార్పులను గమనించండి.

రొమ్ము ఆకారం, సైజు, కుదురు లేదా ఆకృతి, రొమ్ముపైన చర్మం రంగు వివర్ణం కావటం / కంది పోవటం లేదా సొట్టలుపడటం, బొడిపెలు / గడ్డలు, పుండ్లు లేదా చర్మం పొలుసు బారటం, చనుమొనల నుంచి పాలు కారటం లేదా చనుమొనలపై పగుళ్లు ఏర్పడటం, రొమ్ముపై సొట్టలు, కురుపులు లేవటం.
;రెండవ మెట్టు:
*మంచంపై వెల్లకిలా పడుకోండి. మీ రొమ్ములో గడ్డలేమైనా ఉన్నాయో ప్రతి అంగుళాన్ని పరీక్షించి, వెతకండి. 
ఎడమ వైపు రొమ్ముకు కుడి చెయ్యిని, కుడివైపు రొమ్ముకు ఎడమ చెయ్యిని ఉపయోగించండి. 
*మీ చేతి మధ్యన మూడు వేళ్ల కొసభాగాలతో రొమ్ము పై గట్టిగా అదుముతూ బొడిపెలు, గడ్డలు ఏమైనా తగులుతున్నాయా గమనించండి. 
*చనుమొనలతో సహా మీ రొమ్ము ప్రాంతం మొత్తం పరీక్షించటానికి వీలుగా మీరు చేసే పరీక్షను వృత్తాకారంలో గానీ, పై నుంచి కిందకు గానీ చేయండి. 
*మీ పరీక్షను రొమ్ము గ్రంథులు ఉన్న చంక క్రింది వరకు విస్తరించండి. 
*చనుమొనలకు అటు, ఇటు భాగాలపై మీ చేతిని తాకుతూ, కదిలిస్తూ రొమ్ము ప్రాంతం మొత్తాన్ని మీరు తడిమి చూడాలి. 
*మెడ ఎముక కింద, దాని చుట్టూతా తడిమి, గడ్డలు, బొడిపెలు ఏమైనా తాకినట్లు అనిపిస్తుందా గమనించండి. 
*చేతిని మార్చి ఇంకో వైపు రొమ్మును కూడా పైన పోర్కొన్న విధంగా పరీక్షించండి.

వర్గం:వైద్య పరీక్షలు
ముద్ద

**ముద్ద** [ mudda ] mudda. తెలుగు n. A lump, mass, morsel. కబళము, పిండము, ఉండ. ముద్దకావడము to form or collect in a mass. వారు తడిసి ముద్ద అయినారు they are soaking wet, or are a mass of wet. నెత్తురు ముద్దగా నున్నది it is a mass of blood ముద్ద కర్జూరము a species of date. ముద్దపప్పు pease pudding, యూషము. తడి ముద్దగా నుండే బట్టలు a wet wisp of clothes. ముద్ద కమ్మరలు mudda-kammaralu. n. Smelters, smiths who work at smelting iron. రాయి కరగి యినుము చేసేవారు. ముద్ద కవ్వము mudda-kavvamu. n. A sort of churning staff, with a heavy mass at the end. కర్రబిళ్ల తగిలించిన కవ్వము. ముద్దకూడు mudda-kūḍu. n. A lump of boiled rice. A paste of rice and ashes applied to the eye of a drum forming the black spot in the centre of the head, for the purpose of regulating the tone. చన్నపిండము, పుష్కర లేపనార్థమైన భస్మ మృదితాన్నము. ముద్దకొలిమి mudda-kolimi. n. A forge for smelting iron. రాతిలోనున్న యినుము కరిగే కొలిమి. ముద్దీటె mudd-īṭe. n. A stout spear. ముద్ద వాయువు mudda-rāyuvu. n. The cramp. కాళ్లు చేతులు ముద్దలుగా కట్టుకొను వాతరోగము.

## ఇవి కూడా చూడండి
* ముద్ద మందారం - ఒక రకమైన మందార పువ్వు.
* ముద్ద మందారం (సినిమా) - 1981 లో విడుదలైన తెలుగు సినిమా. 
* ముద్ద పప్పు - చిక్కగా ఉండే పప్పు
* చలిమిడి - బియ్యం పిండిని ముద్దగా కలిపిచేసే ఆహార పదార్థం.
* చేత వెన్న ముద్ద - ఒక పిల్లల పాట.
డాలర్ డ్రీమ్స్

**డాలర్ డ్రీమ్స్** దర్శకుడిగా శేఖర్ కమ్ముల మొదటి సినిమా . ఇది తక్కువ బడ్జెట్, తక్కువ తారాగణములతో తెరకెక్కిన సినిమా.

## కథ
విదేశాలకు వెళ్ళాలనుకొనే కొందరు కుర్రాళ్ళ ఆశలు, ఆశయాలను, అందుకు అడ్డంకులను ఆర్థిక పరిస్థితుల ప్రభావాలను ఈ సినిమా ద్వారా చూపించారు.

## నటీనటులు
* సత్య కృష్ణన్
* అనిష్ కురువిల్ల
* ప్రియంక వీర్
* అనిల్ ప్రశాంత్
* సంతోష్ కుమార్
* దష్వీర్ సింగ్
* రవిరాజు

## ఇతర వివరాలు
**దర్శకత్వం **: 	శేఖర్ కమ్ముల
**నిర్మాత **:	శేఖర్ కమ్ముల
## పాటలు

## అవార్డులు
ఈ సినిమాకు ఆయనకు ఉత్తమ నూతన దర్శకుడిగా జాతీయ పురస్కారము లభించింది.

## మూలాలు


## బయటి లింకులు
* Dollar Dreams
* Of Dollar Dreams and human feelings
* Indian Today Film Review
కోర దంతాల పిల్లి

**కోర దంతాల పిల్లి** (***Saber-toothed cat*** or ***Sabre-toothed cat) *** అంతరించిపోయిన జంతువుల ఉపకుటుంబాలు. ఇవి మఖైరోడాంటినే (*Machairodontinae* ఫెలిడే (*Felidae*), బార్బొరొఫెలిడే (*Barbourofelidae*) ఫెలిఫార్మియా *(Feliformia),*, నిమ్రావిడే (*Nimravidae*). ఇవి ప్రపంచవ్యాప్తంగా ఇయోసీన్ కాలం నుండి ప్లైస్టోసీన్ కాలం (42 mya—11,000 years ago), existing for approximately . వరకు భూమి మీద జీవించాయి. వీటికి వున్న కోరల్లాంటి జంభికా దంతాలు (Maxillary teeth) నోరు మూసివున్నప్పుడు కూడా బయటికి వచ్చేవి. వీటిని పిల్లి అని పిలిచినా, అన్ని జాతులూ పిల్లులకు సంబంధించినవి కావు.

## కోరదంతాల పిల్లి జాతులు

## మూలాలు

## బయటి లింకులు
* Extinct Cats Index
* Illinois State Museum: Saber-toothed Cats
* UC Berkeley Museum of Paleontology: Sabre-toothed Cats
* Prehistoric cats and prehistoric cat-like creatures

వర్గం:జంతు శాస్త్రము
మోడరన్ థియేటర్స్

thumb|right|మోడరన్ థియేటర్స్ వారి తొలి తెలుగు చిత్రం పోస్టర్.
**మోడరన్ థియేటర్స్** (Modern Theatres) దక్షిణ భారతదేశంలోని ప్రముఖ చిత్ర నిర్మాణ సంస్థ. ఇది సేలంలో ఉంది.

ఈ సంస్థను 1935 సంవత్సరంలో తిరుచెంగోడు రామలింగం సుందరం (టి.ఆర్.సుందరం) ప్రారంభించారు. దీని ద్వారా 1982 వరకు 150 పైగా చిత్రాలను, తమిళం, తెలుగు, కన్నడం, మలయాళం, హిందీ, సింహళం, ఆంగ్ల భాషలలో నిర్మించారు.

## నిర్మించిన సినిమాలు

## బయటి లింకులు
* It is curtains for tinsel world's dream factory

వర్గం:1935 స్థాపితాలు
వర్గం:సినీ నిర్మాణ సంస్థలు
నీలిపల్లి

**నీలిపల్లి**, తెలంగాణ రాష్ట్రం, జోగులాంబ గద్వాల జిల్లా, మల్దకల్ మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది.

## రాజకీయాలు
ఈ గ్రామం గద్వాల్ శాసనసభ నియోజకవర్గంలో భాగము. 2009 శాసనసభ ఎన్నికలలో గ్రామంలో తెలుగుదేశం పార్టీకి ఆధిక్యత లభించింది. 2013, జూలై 23న జరిగిన గ్రామపంచాయతి ఎన్నికలలో గ్రామ సర్పంచిగా చందురాములు ఎన్నికైనాడు.

## మూలాలు

## వెలుపలి లింకులు
సుందరం

* సర్వర్ సుందరం - ఒక తెలుగు డబ్బింగ్ సినిమా. 
* thumb|సుందరం బాలచందర్సుందరం బాలచందర్ - ప్రసిద్ధిచెందిన వీణా విద్వాంసులు, దక్షిణ భారత సినిమా దర్శకుడు, నటుడు.
* లంక సుందరం - భారత పార్లమెంటు సభ్యులు, అంతర్జాతీయ న్యాయశాస్త్రంలో నిపుణులు.
కాప్రోయిక్ ఆమ్లం

**కాప్రోయిక్ ఆమ్లం** (**Hexanoic acid** or **Caproic acid**) ఒక రకమైన కార్బాక్సిలిక్ ఆమ్లం (Carboxylic acid). ఇది హెక్సేన్ నుండి తయారౌతుంది. దీని రసాయన ఫార్ములా : C5H11COOH. ఇది రంగులేని నూనెలాంటి ద్రవం. ఇది మేక వాసన కలిగిన వెన్నలాంటి కొవ్వు పదార్థం. ఇదొక సంతృప్త కొవ్వు ఆమ్లం. ఇది కొన్ని రకాలైన జంతు సంబంధమైన కొవ్వు లేదా నునే పదార్ధాలలో ఉంటుంది. జింకో (Ginkgo) చుట్టూ ఉండే పొరకుండే దుర్వాసన దీని మూలంగానే వస్తుంది.

కాప్రోయిక్ ఆమ్లం ప్రధానంగా కృత్రిమ సువానలిచ్చే ఎస్టర్లను, ఆల్కైల్ ఫినాల్ లను తయారుచేయడానికి ఉపయోగిస్తారు.

కాప్రొయిక్‌ఆమ్లం యొక్క శాస్త్రీయనామం:హెక్సనొయిక్‌ఆసిడ్ (hexanoic acid).

## లభ్యం
లాటిన్ లో కాప్రిక్ ఆనే పదం మేకకు సంబంధించింది. మేక పాలవాసన కలిగుండట వలన, C6-C10కార్బనులను కలిగివున్నకొవ్వుఆమ్లంలముందు పదం 'కాప్రొ'చేరినది.

పాలలో 1-3% ఉంది.కొబ్బరినూనె, పామ్‌కెర్నల్‌నూనెలలో 3-10% వరకున్నది.ఇది ఎల్మ్ (elm) చెట్టుయొక్క విత్తననూనెలో 50% వరకు ఉంది.ఇంతకు మించి ఇతరనూనెలలో ఈ కొవ్వు ఆమ్లం వునికి అంతగా కన్పించదు.

ఈ ఆమ్లంయొక్క లవణంలను (salts) ఎస్టరులను హెక్షనొ ఎట్స్, లేదా కాప్రొఎట్స్ అంటారు.

## మూలాలు

వర్గం:కొవ్వు ఆమ్లాలు
వర్గం:సంతృప్త కొవ్వు ఆమ్లాలు
లారిక్ ఆమ్లం

**లారిక్ ఆమ్లం** (**Lauric acid** or **Dodecanoic acid**) ఒక సంతృప్త కొవ్వు ఆమ్లం (Saturated fatty acid). దీనిలో 12 కార్బను మూలకాలు వుండి, తెల్లనిపిండి మాదిరిగా సబ్బువాసననిస్తుంది.అణుఫార్ములా: CH3 (CH2) 10COOH .
## లారిక్ ఆమ్లం యొక్క భౌతిక రసాయనిక లక్షణాలు
**లారిక్ ఆమ్లం లక్షణాల పట్టిక **

లారిక్‌ఆమ్లం అధికమొత్తంలో కొబ్బరినూనె, పామ్‌కెర్నల్‌ నూనెలో వుండును. ఈఆమ్లం లారెల్‌కుటుంబానికి (Laureceae) చెందిన లారెసియ విత్తనంలో (laurus nobilis) ఈ కొవ్వుఆమ్లాన్ని మొదటగా 1849లో మరిస్సొన్‌.ట్టి. గుర్తించడం వలన లారిక్‌ ఆసిడనే పేరువచ్చింది. ఎక్కువకాలం పాడవ్వకుండ నిల్వవుండెగుణంకల్గివున్నది.పామెటిక్‌, స్టియరిక్‌ సంతృప్త ఆమ్లాల తరువాత ఎక్కువగా నూనెలలోవుండు సంతృప్త అమ్లం లారిక్‌ఆసిడ్.దాల్చినచెక్కనూనెలో కూడా 75-80% వరకు లారిక్‌ ఆమ్లం ఉంది. అంబెల్లిఫెర కుటుంబమొక్కలవిత్తన నూనెలో కూడా ఈకొవ్వు ఆమ్లం వునికిని గుర్తించడం జరిగింది. కొబ్బరినూనె, పామ్‌కెర్నల్‌నూనెలలో 45-60% వరకు ఉంది. తల్లిపాలలో (5.8%పాలలోని కొవ్వులో, ఆవుపాలలో2.2%, మేకపాలలో4.5% వరకు లారిక్‌ ఆమ్లం ఉంది. బాబాస్సు (Babassu) బట్టరులో కూడా 40-50% వరకు లారిక్‌ ఆమ్లంవున్నది. పోకచెక్క (Betel nut) లో9.0%, ఖర్జురపునట్‌లో 2-5%, వైల్డ్‌నట్‌మెగ్ (virola surinamensis) లో7-11.5%,

### ఉపయోగాలు
లారిక్ ఆమ్లాన్ని వైరల్ ఇన్పెక్షను.ఫ్లూ, స్వైన్‌ఫ్లూ, జలుబు, వంటి వాటీకి చిక్సితలోఉపయోగిస్తారు. తల్లినుండి బిడ్దకుHIV రాకుండా నిరోధిస్తుంది.
It is also used for preventing the transmission of HIV from mothers to children.
* లారిక్‌ ఆమ్లం వైరస్‌ల పైనున్న లిపిడ్ పొరలను కరగించి, నాశనంచెయ్యు శక్తివున్నట్లు గుర్తించారు. మనిలాలోని సాన్‌లాజారొ (san lazaro) వైద్యశాలలో HIV రోగులమీద కొబ్బరినూనెను, మోనొలారెల్‌ను ఉపయోగించి చూశారు. రోగులలో వైరసు ప్రభావత్రీవత తగ్గినట్లు గుర్తించారు. డా.మారి ఇనిగ్ (Dr.Mary eing) నిర్వహించిన పరిశోధనలోకూడా మోనొలారెలుకు యాంటి వైరల్, యాంటిబాక్టిరియల్, యాంటిఫంగల్ గుణాలున్నట్లు తెలినది. యాంటి భయాటిక్‌ గుణాలుకూడా ఉన్నాయి. 
* తల్లిపాలలోని లారిక్‌ ఆమ్లం (మొనో లారెన్) పసిపిల్లలో వైరల్, బాక్టియాల నుండి ప్రతినిరోధకశక్తి నిస్తుంది. మొనోలారెన్‌ పేరుమీద మందులు మార్కెట్‌లో ఉన్నాయి.
* చిన్నపిల్లల సబ్బుల తయారి, షాంపోల తయారిలో, లారిక్‌ ట్రైగ్లిసెరైడ్‌ను మర్గరినుల తయారిలో, గ్రీజులతయారిలో ఆడెస్సివ్స్‌ తయారిలోని వాడెదరు. యాంటిమైక్రొబియల్ గుణాలలుండటం వలన ఆయింట్మెంట్‌లలో వాడెదరు.
* బైండరుగా, ఎమల్సిఫైయరుగా, అంటి కేకింగ్ ఏజంటుగా పనిచేయును.
* కాస్మోటిక్స్‌ల తయారిలో కూడా వినియోగిస్తారు.
* కేరళలో లారిక్‌ ఆమ్లాన్ని 50% మించి కలిగివున్న కొబ్బరినూనెను స్నానానికి ఒకగంట ముందు వళ్లంత రుద్దుకుని ఆతరువాత స్నానం చేస్తారు.
* జీర్ణవ్యవస్థలో లారిక్‌ ఆమ్లం మోనోలారెల్ గా రూపాంతరం చెందుతుంది.

## మూలాలు

వర్గం:కొవ్వు ఆమ్లాలు
పురుషాయితము

thumb|right|A depiction of a couple engaged in the cowgirl position
రతి క్రియలో **పురుషాయితము** అనగా స్త్రీ పురుషుని పాత్ర పోషించడము. సాథారణంగా స్త్రీ క్రింద పురుషుడు పైన ఉండేవిధంగా రతిక్రియ జరుగుతుంది. అయితే అందుకు భిన్నంగా పురుషాయితంలో పురుషుడు క్రింద స్త్రీ మీద ఉండి సంభోగం జరుగుతుంది.

ఈ భంగిమలో పురుషుడు పరుపు మీద వెల్లకిలా పడుకొని ఉండగా స్త్రీ అతని మీద గుర్రం మీద కూర్చున్నట్లు పైకెక్కి లేదా బోర్లా పడుకొని పురుషాంగాన్ని యోని లోనికి తీసుకుంటుంది. కుర్చీలో కూర్చున్న భంగిమలో కూడా ఇది చేయవచ్చును. దీనివలన స్త్రీకి రతిక్రియలో పూర్తి ఆధిపత్యం ఉంటుంది. స్త్రీపురుషులిద్దరూ ఒకరికొకరు ఎదురెదురుగా ఉన్నందువలన వారి మధ్య సామీప్యం ఎక్కువగా ఉంటుంది. స్త్రీ రతి జరుపుతున్న సమయంలో పురుషుడు ఆమె వక్షోజాలు, ముఖభాగాలు, పిరుదులు మొదలైన కామకేంద్రాలైన భాగాలను ఉపరతిగా తాకుతూ ఆమెను ఉద్రేకపరచే వీలుంటుంది.

కొన్నిసార్లు దీనికి భిన్నంగా పడుకున్న పురుషుని పైన కూర్చున్న స్త్రీ వెనుకకు తిరిగి (వీపు పురుషుని వైపుంచి) పురుషాంగాన్ని చేతితో పట్టుకొని వెనుకనుండి తనలోనికి చొప్పించుకుంటుంది. ఈ భంగిమలో ఆమె పురుషాంగాన్ని కన్నులారా చూసే వీలుంటుంది. లింగాన్ని లోనికి పెట్టుకునేటప్పుడు యోనిశీర్షాన్ని, జి స్పాట్ లను తానే స్వంతంగా ప్రేరేపించుకొనే అవకాశం ఉంటుంది.

గుద రతి కోసం కూడా ఈ భంగిమను ఉపయోగించే వీలుంటుంది. ఇక్కడ స్త్రీ పురుషాంగాన్ని యోనిలో కాకుండా లూబ్రికేషన్ చేసిన మలద్వారములో దూర్చుకొని సంపర్కాన్ని జరుపుతుంది.

పురుషాధిక్యత ఉన్న సమాజాలలో కొంతమంది దీనికి ఇష్టపడరు. పురుష వేశ్యలతో సంభోగం జరిపే స్త్రీలు ఎక్కువగా ఈ భంగిమను ఇష్టపడతారట. స్త్రీవాదం వలన పురుషాధిక్యతను వ్యతిరేకించేవారు ఈ విధంగా తమ అసంతృప్తిని తెలియజేస్తారు.

వర్గం:రతి భంగిమలు
సైబర్ సెక్స్

**సైబర్ సెక్స్** (cybersex) లేదా **ఇంటర్నెట్ సెక్స్** (Internet sex) రెండు లేదా అంతకన్నా ఎక్కువ వ్యక్తుల మధ్య కృత్రిమమైన సెక్స్ అనుభవాల కోసం జరిగే ప్రక్రియ. వీరు ఒకరితో మరొకరు రాతపూర్వకంగా సెక్స్ సమాచారం లేదా బొమ్మల్ని పంచుకొని నిజమైన సంభోగం పొందే ఆనందాన్ని అనుభవిస్తారు.

ఇది స్వల్పకాలంగా వేరుగా నివసించే భార్యాభర్తల మధ్యగాని, ప్రేమికుల మధ్యగాని లేదా అసలు పరిచయం లేని వ్యక్తుల మధ్యన కూడా జరిగే అవకాశం ఉంది. దీని కోసం ఎక్కువమంది ఇంటర్నెట్ చాటింగ్ గదులను లేదా/, ఇన్స్టెంట్ మెసేజింగ్ విధానాలను ఉపయోగిస్తున్నారు. వెబ్ కెమేరా లను విస్తృతంగా ఉపయోగించడం వలన ఒకరి లైంగిక అవయవాల బొమ్మల్ని కూడా మరొకరికి పంపి సెక్స్ బొమ్మల సహాయంతో ఆనందిస్తున్నారు.

## Advantages
* లైంగిక వ్యాధులు, గర్భం వస్తుందన్న భయం ఉండదు. 
* వైవాహికంగా ఏకమైన దంపతులు అనివార్య కారణాల వలన వియోగం అనుభవిస్తుంటే వారిలోని సెక్స్ కోరికలను పరులతో కాకుండా భార్య లేదా భర్త తోనే పంచుకొనే అవకాశం కలిగిస్తుంది.

## మూలాలు

వర్గం:మానవ ప్రవర్తన
వర్గం:మానసిక రుగ్మతలు
వర్గం:రతి భంగిమలు
వర్గం:లైంగిక విద్య